Diari Oficial de la Generalitat Valenciana


Sumari del DOGV 5411, del 20-12-2006 (2006/13374)

Notificació a Emilio Muñoz Mateu de la sentència dictada en les actuacions del procediment de divorci contenciós número 1.574/2005.
-----------------------------------------------------------------------------------------------------------------------------------

### Dades del document

Número de DOGV
:   5411

Data del DOGV
:   20-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13304


Organisme emissor
:   Jutjat de Primera Instància Número 9 de València

Tipus de document
:   Edicte

Notificació a Emilio Muñoz Mateu de la sentència dictada en les actuacions del procediment de divorci contenciós número 1.574/2005. [2006/Q13773]  
Procediment: divorci contenciós 1.574/2005  
Demandant: María Ángeles Trenado Solís  
Procuradora: María Paz Contel Comenge  
Demandat: Emilio Muñoz Mateu  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:   
Que en les actuacions de divorci contenciós, seguides amb el número 1.574/2005, a instància de María Ángeles Trenado Solís contra Emilio Muñoz Mateu, en situació de rebel·lia, en què en data 9 de novembre de 2006, s'ha dictat sentència, la part dispositiva de la qual diu així:  
«Que amb l'estimació de la demanda interposada per la representació processal de María Ángeles Trenado Solís contra Emilio Muñoz Mateu acorde la dissolució del matrimoni, per divorci dels expressats, amb tots els efectes legals.  
Cada part pagarà les costes causades a la seua instància i les comunes a mitges.  
Comuniqueu esta resolució, una vegada ferm el pronunciament de divorci al registre civil on conste inscrit el matrimoni.  
Esta és la meua sentència, contra la qual s'hi pot preparar un recurs d'apel·lació en el termini de cinc dies des de la notificació, que pronuncie, mane i firme».  
I perquè valga de notificació en forma a Emilio Muñoz Mateu, en rebel·lia, expedisc i firme el present edicte.  
València, 10 de novembre de 2006.. El secretari: Antonio Rodríguez-Moldes Peiró.  
Jutjat de Primera Instància   
número 9 de València  
Notificació a Wilfredo Córdova Candia de la sentència dictada en les actuacions de separació contenciosa número 401/2006. [7978T77914]  
Procediment: separació contenciosa 401/2006  
Demandant: Elizabeth Helen Pérez Salvatierra  
Procuradora: Ana María Garrigós Soriano  
Demandat: Wilfredo Córdova Candia  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:   
Que en les actuacions de separació contenciosa, seguides amb el número 401/2006, a instància d'Elizabeth Helen Pérez Salvatierra contra Wilfredo Córdova Candia, en situació de rebel·lia, en què, en data 8 de novembre de 2006, s'ha dictat sentència, la part dispositiva de la qual diu així:  
«Decisió  
Que amb l'estimació de la demanda interposada per la representació processal d'Elizabeth Helen Pérez Salvatierra contra Wilfredo Córdova Candia, acorde la separació del matrimoni, amb tots els efectes legals, i en particular les següents:  
1. La separació dels cònjuges.  
2. Els fills menors d'edat quedaran en companyia i sota la custòdia de la mare. La pàtria potestat la continuaran exercint conjuntament ambdós pares.  
3. Règim de visites del progenitor no custodi: tots els dies, de dilluns a divendres, la mare portarà els menors al matí a col·legi i a guarderia, respectivament, i el pare els recollirà a les 17.00 hores i els tindrà en companyia seua de 17.00 a 18.00 hores. La mare passarà a recollir-los al domicili del pare.  
Els caps de setmana alterns, el pare recollirà els menors el dissabte a les 10.00 hores al domicili matern, i pernoctaran amb ell la nit del dissabte, i els tornarà al domicili matern el diumenge a les 19.00 hores.  
El temps de vacances estivals, que comprendrà des del dia de la finalització de l'activitat escolar fins al començament de les classes, es dividirà en dos períodes d'igual durada. Els menors estaran amb el pare en un d'estos períodes. En cas que no s'arribe a un acord entre els progenitors sobre quin d'estos períodes correspon gaudir a cada un d'ells, elegirà els anys parells el pare i els senars la mare. Una igual solució que la proposada per a les vacances estivals és la que s'haurà d'adoptar per als altres períodes de vacances dels menors: Falles, Setmana Santa i vacances de Nadal.  
4. En concepte de pensió alimentària per als fills, el senyor Córdova Candia pagarà pels dos menors la quantitat de 380 euros mensuals, per mesos avançats i dins dels primers cinc dies de cada mes, a partir de la data d'esta resolució, en el compte que es designe. Esta quantitat s'actualitzarà anualment, de conformitat amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Les despeses extraordinàries necessàries es pagaran a mitges, i les convenients per a la seua formació si hi ha acord o autorització judicial.  
5. L'ús de l'habitatge familiar, s'atribuïx a l'espòs, pel fet d'haver-lo abandonat voluntàriament la demandant.  
6. Es prohibix que qualsevol dels menors puga abandonar el territori nacional sense el consentiment d'ambdós progenitors.  
7. S'acorda la dissolució de la societat de guanys.  
Cada part pagarà les costes causades a la seua instància i les comunes a mitges.  
Comuniqueu esta resolució, una vegada ferm el pronunciament de separació, al registre civil en què conste inscrit el matrimoni.  
Esta és la meua sentència, contra la qual s'hi pot preparar un recurs d'apel·lació en el termini de cinc dies des de la notificació, que pronuncie, mane i firme».  
I perquè valga de notificació en forma a Wilfredo Córdova Candia, en rebel·lia i parador desconegut, expedisc i firme el present edicte.  
València, 9 de novembre de 2006.. El secretari: Antonio Rodríguez-Moldes Peiró.  
Jutjat de Primera Instància   
número 20 de València